กินยาคุมฉุกเฉินไปวันที่15มี.ค. แต่แอปพลิเคชั่นบันทึกรอบเดือนแจ้งเตือนว่ารอบเดือนจะมาในวันที่16มี.ค. ตอนนี้17มี.ค.แล้วประจำเดือนยังไม่มาค่ะ อยากทราบว่าจะเลื่อนนานไหม หรือมีสิทธิ์ตั้งครรภ์ไหม
สวัสดีค่ะ ผลข้างเคียงหลังการใช้ยาคุมฉุกเฉินที่พบได้เช่น อาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องประจำเดือนที่มาคลาดเคลื่อนไปจากผลข้างเคียงของยาคุมฉุกเฉินนั้น อาจจะคลาดเคลื่อนไปได้ประมาณ 7 วัน แต่ไม่ควรมาช้าเกิน 35 วันจากรอบก่อนตอนนี้ที่ประจำเดือนคลาดเคลื่อนไปแล้ว อาจจะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาและเกิน 35 วันจากครั้งก่อนไปแล้ว ควรไปยืนยันผลที่รพ.และหาสาเหตุต่อไป